Иван Вазов
Поет

chitanka.info

Душа му — храм на химни,

на образи, мечти —

гори, не се пести:

в веявиците зимни

и в майски красоти

раздава се, звънти.

Душа му — свят мъглив

на тайни сновиденья,

на скръб и вдъхновенья,

ту мисъл, ту порив —

всегда е извор жив

на стонове и пенья.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.